સૂરજ તો એ દિવસે પણ ઉગ્યો હતો પણ લક્ષ્મીના જીવનમાં તે દર્દનાક સવાર હંમેશા માટે અંધારૂ કરી ગઇ. લક્ષ્મીએ ઘટનાનું વર્ણન કરતા કહ્યું કે વર્ષ 2005માં જ્યારે તે 15 વર્ષની હતી ત્યારે તેનાથી ઉંમરમાં 32 વર્ષના એક યુવકે તેને લગ્ન માટે પ્રપોઝ કર્યું હતુ. ત્યારે લક્ષ્મીએ શખત શબ્દોમાં ના પાડી દીધી હતી. ત્યારબાદ 22 એપ્રિલ 2005ની સવારે લગભગ 10 કલાક અને 45 મિનીટે જ્યારે તે દિલ્હીના ભીડવાળા ખાન વિસ્તારમાંથી એક બુક સ્ટોર તરફ જઇ રહી હતી ત્યારે તે વ્યક્તિ પોતાના નાના ભાઇની ગર્લફ્રેન્ડની સાથે આવ્યો અને તેને ધક્કો મારીને રસ્તા પર પાડી દીધી. જ્યારે તે રસ્તા પર પડી ગઇ ત્યારે વ્યક્તિએ લક્ષ્મી પર એસિડ ફેંકી દીધો.